Ir-Regolament tal-Kummissjoni (KE) Nru 113/2002
tat-23 ta' Jannar 2002
li jemenda r-Regolament tal-Kunsill (KE) Nru 2223/96 dwar klassifikazzjonijiet riveduti ta' spejjez skond l-għan
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2223/96 tal-25 ta' Ġunju 1996 fuq is-sistema Ewropea ta' rendikonti nazzjonali u reġjonali fil-Komunità [1], kif emendata l-aħħar bir-Regolament (KE) Nru 2558/2001 tal-Parlament Ewropew u tal-Kunsill [2], u b'mod partikolari l-Artikoli 2(2) u 3(2) tiegħu,
Billi:
(1) Ir-Regolament (KE) Nru 2223/96 jiġbor fih il-qafas ta' referenza għal standards komuni, definizzjonijiet, klassifikazzjonijiet u regoli ta' rendikont għat-tfassil ta' rendikonti tal-Istati Membri għall-ħtiġijiet statistiċi tal-Komunità Ewropea, sabiex jiġu akkwistati riżultati komparabbli bejn l-Istati Membri.
(2) Il-Grupp ta' Ħidma Inter-Segretarjali dwar Rendikonti Nazzjonali (ISWGNA) irreveda u n-Nazzjonijiet Uniti ppublika fl-2000 il-klassifikazzjonijiet riveduti ta' spejjez skond il-bżonn, b'mod partikolari l-Klassifikazzjoni tal-Funzjonijiet tal-Gvern (COFOG), il-Klassifikazzjoni ta' Konsum Individwali Skond l-Għan (COICOP) u l-Klassifikazzjoni tal-Għanijiet ta' Istituzzjonijiet li jservu ta' Akkomodazzjoni Mingħajr Qligħ (COPNI).
(3) Il-klassifikazzjonijiet fir-Regolament (KE) Nru 2223/96 għandu għalhekk jiġi emendat, skond dan.
(4) Il-miżuri li huma għalhekk ipprovduti f' dan ir-Regolament huma konformi mal-opinjoni tal-Kumitat tal-Ipprogrammar Statistiku [3],
ADOTTAT DAN IR-REGOLAMENT:
Artikolu 1
L-Anness A "Sistema Ewropea ta" Rendikonti ESA 1995' għar-Regolament (KE) Nru 2223/96 huwa emendat kif imqiegħed fl-Anness ta' dan ir- Regolament.
Artikolu 2
Dan ir-Regolament għandu jidħol fis-seħħ fl-20 jum ta' wara li jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fit-23 ta' Jannar 2002.